**Családtámogatási ellátások 2014-ben**

          **ALANYI JOGON JÁRÓ JUTTATÁSOK** (’98. évi LXXXIV tv.)

**Általános tudnivalók:** a Családi Pótlék és az Anyasági Támogatás mindenkinek jár, a Gyes annak, akinek nem volt biztosítási jogviszonya, tehát nem rendelkezett jövedelemmel, nem volt regisztrált munkakereső, vagy a Gyed után megigényli. Igényelheti a vér szerinti szülő, vagy a szülővel élő házastárs. Ezek a gyermek(ek) születése után igényelhetők, mikor megjöttek a következő papírok: születési anyakönyvi kivonat, lakcím-, TAJ-kártya. Ezeket automatikusan postázzák az anya lakcímére, általában két hét alatt megjönnek. Az igénylőlapok a MÁK-nál kérhetők, illetve a netről letölthetők. Igénylés helye: MÁK, az **igénylést az igénylés előtti két hónapra lehet érvényesíteni,** vagyis két hónapon belül be kell adni a papírokat, **a kelengyepénz esetében ez 180 nap**. Bármilyen változást 15 napon belül kell jelezni.

**1. Családi pótlék:**

* a háztartásban élő gyermek 20 éves koráig jár, amíg tanulmányokat folytat, (az igénylőlapon az újszülött a születése napjától „van a háztartásban”), szülő vagy házastárs igényelheti, élettárs csak vérszerinti gyermekre
* teljes hóra jár, minden hó 3.-ig utalja a MÁK (ha számlára kérik)
* 1 gyermek után 12.200 ft. (egyedülálló esetén 13.700)
* 2 gyermek után 13.300/ gyermek (egyedülálló esetén 14.800/gyermek),
* 3 és több gyermek után 16.000/gyermek (egyedülálló esetén 17.000/gyermek)
* tartósan beteg gyermek után 23.300 (egyedülálló esetén 25.900), ez esetben közgyógyigazolványra is jogosult, igénylése: járási hivatal
* egyedülállónak számít az az igénylő is, akinek házastársa vagy felsőfokú oktatásban vesz részt, első diplomáját szerzi, nincs egyéb jövedelme (maximum a minimálbér), vagy ha rokkant, és csak a minimális öregkori nyugdíjt kapja (ami br. 28.500)

**2. Anyasági támogatás, vagyis kelengyepénz:**

* az anya jogosult rá, egyszeri támogatás, összege a mindenkori minimális öregségi nyugdíj 225%-a: 64.150 ft., ikrek esetén gyermekenként ennek 300%-a/gyermek, az igénylés után 8 napon belül utalják
* feltétele, hogy az anya négyszer (koraszülés esetén egyszer) megjelenjen terhesgondozáson (magánorvosi rendelőben tett látogatás ebbe nem számít bele), de ha öt hón túl külföldön tartózkodott, e nélkül is jár (bizonyítani kell)
* az igazolást a 36. héten adjuk a terhesgondozáson

**3. Gyes, vagyis gyermekgondozási segély:**

* összege a mindenkori öregségi nyugdíj minimuma, fix összegű (havonta bruttó 28 500, nettó 25 650 forint), ikrek esetén ez 200%, (születéskor az adott hó naptári napjaira jár)
* a gyermek 3 éves koráig jár, ikrek esetén a tanköteles koruk évének végéig jár, tartósan beteg gyermek esetén 10 éves korig jár,
* nagyszülő a gyermek egy éves kora után veheti át, ehhez mindkét szülő beleegyezése kell (más támogatásra akkor nem lesz jogosult), a gyermeknek a szülő háztartásában kell élnie
* **a gyermek 1 éves kora után lehet mellette dolgozni, korlátlan órában**
* nyugdíjjárulékot (10%) vonnak belőle, szolgálati időnek számít.

**4. Babakötvény:** a magyar állam minden megszülető gyermek javára születésének évében 42.500 forint támogatást biztosít a Magyar Államkincstárnál vezetett Start-számlán.

**BIZTOSÍTÁSI JOGVISZONYHOZ KÖTÖTT TÁMOGATÁSOK** (’97. évi LXXXIII. tv.)

**Általános tudnivalók**: az igénylést megelőző **két éven belül 365 nap biztosítási jogviszony** szükséges az igényléshez, és az igénylés napján biztosított jogviszonyban kell lenni. Amennyiben ez megszűnik, de 42 napon belül megtörténik a szülés, akkor is jogosult ezekre az anya. Egy évnél hosszabb felsőfokú tanulmányi s számít, de ehhez kell még 168 nap biztosított jogviszony! Ezeket a támogatásokat 6 hóra visszamenőleg lehet igénybe venni. Vagy az előző évi jövedelemből számítják ki az összegét, vagy azt a jövedelmet, amivel az igényléskor munkaviszonyban állt. Ha volt jutalma a munkahelyen, az is beszámít. Ha táppénzen volt, az az időszak nem számít bele az összeg kiszámításába, de természetesen a jogviszonyba beszámít (az éves jövedelmet ekkor nem 365-el osztják, hanem kivonják ezeket a napokat, és így osztják le az 1 napra eső jövedelmet).

**1. Terhességi Gyermekágyi Segély, vagyis Szülési Szabadság:**

* 168 napig jár, összege a jövedelem 70%-a, adóelőleget vonnak belőle, és szolgálati időnek számít, az anya jogosult rá, és az igénylés időpontjában a biztosítási jogviszonynak meg kell lennie
* leghamarabb a szülés várható időpontja előtti 28. naptól igényelhető, de legkésőbb a szülés napján meg kell kezdeni (aki táppénzen volt, általában a szülés várható időpontja előtti 28. naptól kiírjuk szülési szabadságra),
* ha valaki az előző gyermekével volt TGyS-en, majd Gyed-en, esetleg Gyes-en, és újra szül, illetve meg van még a biztosítási jogviszonya, jogosult a TGyS-re, és a szerződése szerinti bérből számítják ki.
* ha TGyS alattszűnik meg a jogviszony, akkor még Gyed-re jogosult lesz.
*

**2. Gyermekgondozási díj:**

* összege a bruttó bér (megelőző 180 napi jövedelem átlagának) 70%-a, de max. bruttó 142.100 ft. (nettó 105.154), az apa (a gyermek 6 hós kora után) és az anya is jogosult rá, szintén szolgálati időnek számít, adóelőleget és 10% nyugdíjjárulékot is vonnak belőle,
* tehát a gyermekgondozási díj az előző naptári év napi átlagkereset 70%-a, de legfeljebb havonta a mindenkori minimálbér kétszeresének 70%-a,
* a gyermek 2 éves koráig jár, ikrek esetén 3 évig, egyébként addig, amennyi biztosítási napja volt 2 éven belül (min.365)!
* aki jelenleg Gyed-en van és az idei év júniusában a 2. gyermeke születése miatt ismét TGyS-t fog kapni, annak az alapjának az előző ellátás alapját kell nézni, kétféle ellátást is kaphatnak a gyermekek után
* a gyermek 1 éves kora után korlátlanul lehet dolgozni mellette.
* diplomás-gyed: 2 éven belül min. 2 féléves felsőfokú tanulmányt kell igazolni, 1 évig jár, összege a min.bér 70%-a (br. 101.500 70%-a, MSc-ben br. 118.500 70%-a).
*

**3. Családi adókedvezmény:** családi adókedvezménnyel 2013-ban is az adóalapot lehet csökkenteni, így lehet mérsékelni a befizetendő személyi jövedelemadót. A családi kedvezmény jár a magzat után is, a várandósság időszakában (utolsó menses 1. napja utáni 91. naptól megszületéséig, erről az igazolást a Terhesgondozóban adjuk).

http://www.nemcsakbaba.hu/index.php/kismamaknak/266-csaladtamogatasi-ellatasok-2014-ben.html